CELEX: 32015R0386
Language: lv
Date: 2015-03-05 00:00:00
Title: Komisijas Īstenošanas regula (ES) 2015/386 ( 2015. gada 5. marts ) par atsevišķu preču klasifikāciju kombinētajā nomenklatūrā

10.3.2015   
            
            
               LV
            
            
               Eiropas Savienības Oficiālais Vēstnesis
            
            
               L 65/5
            
         KOMISIJAS ĪSTENOŠANAS REGULA (ES) 2015/386
   (2015. gada 5. marts)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Padomes Regulas (EEK) Nr. 2913/92 (2) 12. panta 6. punktu. Būtu jānosaka, ka minētais laikposms ir trīs mēneši.
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus no šīs regulas spēkā stāšanās dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 5. martā
      
         
            Komisijas
         
         
            un tās priekšsēdētājs vārdā –
         
         
            Nodokļu politikas un muitas savienības ĢD ģenerāldirektors
         
         Heinz ZOUREK
      
   
   
      (1)  OV L 256, 7.9.1987., 1. lpp.
   
   
      (2)  Padomes 1992. gada 12. oktobra Regula (EEK) Nr. 2913/92 par Kopienas Muitas kodeksa izveidi (OV L 302, 19.10.1992., 1. lpp.).
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Četrriteņu skrituļdēlis, kura izmēri ir aptuveni 80 × 27 × 17 cm, svars – 10 kg un maksimālā kravnesība – 65 kg. Izstrādājums ir aprīkots ar elektromotoru, ko darbina divi atkārtoti uzlādējami 24 V akumulatori.
                  Izstrādājumam ir šādas īpašības:
                  
                              —
                           
                           
                              riteņi ir izgatavoti no poliuretāna un to diametrs ir 85 mm,
                           
                        
                              —
                           
                           
                              siksnas piedziņa ir tikai abiem aizmugurējiem riteņiem,
                           
                        
                              —
                           
                           
                              izstrādājuma virsma ir pārklāta ar pretslīdes slāni,
                           
                        
                              —
                           
                           
                              elektromotors ir piestiprināts zem izstrādājuma,
                           
                        
                              —
                           
                           
                              tā ātrums ir no 10 līdz 32 km/h, tam nav bremžu un stūres sistēmas.
                           
                        Skrituļdēlis ir aprīkots ar rokas tālvadības pulti.
                  Skrituļdēli darbina elektromotors, kuru, izmantojot tālvadības pulti, vada ar dēli braucošā persona.
                  Braucot ar skrituļdēli, tā ātrumu var regulēt ar slēdzi tālvadības pultī.
               
               
                  9506 99 90
               
               
                  Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu un KN kodu 9506, 9506 99 un 9506 99 90 aprakstu.
                  Lai gan šo izstrādājumu darbina elektromotors, izstrādājumam piemīt īpašības, kas raksturīgas izstrādājumiem, kurus izmanto sportiskas izklaides vajadzībām, nevis mehāniskajiem transportlīdzekļiem, jo, ņemot vērā to, ka tam nav bremžu un stūres sistēmas, ir jāveic fiziska darbība, lai brauktu ar skrituļdēli (līdzīgi darbībai, kuru veic, lai brauktu ar bezmotora skrituļdēli). Tādēļ to nevar klasificēt pozīcijā 8703 pie mehāniskajiem transportlīdzekļiem, kas paredzēti galvenokārt cilvēku pārvadāšanai.
                  Ņemot vērā to, ka izstrādājuma maksimālais ātrums ir 32 km/h, tas nav uzskatāms par braucamrīku ar riteņiem, kas paredzēts, lai ar to varētu braukt bērni (sk. arī KN skaidrojumus par KN kodu 9503 00 10). Tādēļ to nevar klasificēt pozīcijā 9503 pie rotaļu braucamrīkiem ar riteņiem.
                  Ņemot vērā tā īpašības un konstrukciju, izstrādājums ir paredzēts izmantošanai sportiskas izklaides vajadzībām (skrituļdēlis). Tāpēc tas ir klasificējams ar KN kodu 9506 99 90 pie citu sporta veidu un brīvā dabā spēlējamo spēļu rīkiem un inventāra.